**- - ODLUKA O IZBORU NAJPOVOLJNIJEG PONUĐAČA –**

**POSTUPAK IZ ANEKSA II,DIO B**

Broj: 05-05-32-14/21

Datum: 11.02.2021. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku iznesenu u Zapisniku broj: 05-05-32-12/20 od 11.02.2021. godine, u postupku javne nabavke pravnih / advokatskih usluga, direktor JU Direkcija regionalnih cesta TK je donio

**ODLUKU**

**o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-05-32-12/21 od 11.02.2021. godine i ugovor za javnu nabavku pravnih / advokatskih usluga, dodjeljuje se ponuđaču **Advokatu** **Zijadu Babajiću** za ponuđenu cijenu od **11.592,00 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **Advokatu** **Zijadu Babajiću**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-05-32/20 od 26.01.2021. godine. Javna nabavka je provedena putem postupka iz Aneksa II,dio B**.**

Procijenjena vrijednost javne nabavke bez PDV-a iznosila je 18 000,00 KM.

Obavještenje o nabavci objavljeno na web stranici ugovornog organa, u skladu sa procedurom za Postupak dodjele ugovora o uslugama iz Aneksa II dio B Zakona o javnim nabavkama.

Komisija za javnu nabavku imenovana je Rješenjem broj: 05-05-32-3/21 od 08.02.2021. godine. Komisija za javnu nabavku dostavila je dana 11.02.2021 godine Zapisnik o radu Komisije 05-05-32-12/21 sa Preporukom o izboru najpovoljnijeg ponuđača, u postupku javne nabavke pravnih / advokatskih usluga.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 4;
* da su blagovremeno zaprimljene 4 ponude;
* da nije bilo neblagovremeno zaprimljenih ponuda.

Iznos početnih ponuda je bio kako slijedi:

|  |  |  |
| --- | --- | --- |
| **rang** | **Naziv ponuđača** | **Početni iznos ponude**  **bez PVD-a** |
| **1.** | **Advokat Asim Ibrelić** | **22.500,00** |
| **2.** | **Advokat Zijad Babajić** | **13.800,00** |
| **3.** | **Advokatska kancelarija „ Muhić i dr.“** | **18.000,00** |
| **4.** | **Advokatska kancelarija Jusufović Refik** | **22.000,00** |

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila:

Iz postupka javne nabavke diskvalifikovani su sljedeći kandidati:

- Advokat Ibrelić Asim, Tuzla, iz razloga što je propustio dostaviti ovjerene kod nadležnog organa izjave iz člana 45. i 52. Zakona,te kopiju dokaza da rukovodeća osoba posjeduje advokatski ispit, kako je to traženo tenderskom dokumentacijom.

- Advokat Refika Jusufović, Tuzla, iz razloga što je propustio dostaviti ovjerene kod nadležnog organa izjave iz člana 45. i 52. Zakona, kao i kopiju dokaza da rukovodeća osoba posjeduje advokatski ispit, kako je to traženo tenderskom dokumentacijom.

Komisija je Zapisnikom komisije o kvalifikovanju kandidata konstatovala da su ponude ponuđača Advokatske kancelarije Muhić i dr., te ponuđača Advokata Zijada Babajića kvalifikovane .

U skladu sa tenderskom dokumentacijom, Komisija je obavila pregovore sa kvlifikovanim ponuđačima pri čemu je sačinila Zapisnik br. 05-05-32-10/2, te pozvala ponuđače da dostave konačne ponude. Konačnu ponudu dostavio je samo ponuđač Advokat Zijad Babajić. Cijena konačne ponude iznosi 11.592,00 KM bez PDV-a.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude** | **Ukupan broj bodova** |
| **1.** | **Advokat Zijad Babajić** | **11.592,00** | **100 bodova** |
| **2.** | **Advokatska kancelarija „Muhić i dr.“** | **18.000,00** | **64 boda** |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

DIREKTOR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva